กฎกระทรวงกฎกระทรวงกำหนดคุณสมบัติของผู้ทดสอบและตรวจสอบน้ำมันและผู้ปฏิบัติงานเกี่ยวกับการทดสอบและตรวจสอบน้ำมันและหลักเกณฑ์ วิธีการ และเงื่อนไขในการทดสอบและตรวจสอบน้ำมันพ.ศ. ๒๕๕๖ อาศัยอำนาจตามความในมาตรา ๕ วรรคหนึ่ง และมาตรา ๗ (๔) (๕) และ (๗) แห่งพระราชบัญญัติควบคุมน้ำมันเชื้อเพลิงพ.ศ. ๒๕๔๒อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงพลังงานออกกฎกระทรวงไว้ดังต่อไปนี้ข้อ ๑[๑] กฎกระทรวงนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไปข้อ ๒ ในกฎกระทรวงนี้น้ำมัน หมายความว่าน้ำมันตามกฎกระทรวงว่าด้วยการกำหนดหลักเกณฑ์ วิธีการ และเงื่อนไขเกี่ยวกับการแจ้งการอนุญาต และอัตราค่าธรรมเนียมเกี่ยวกับการประกอบกิจการน้ำมันเชื้อเพลิงการทดสอบและตรวจสอบ หมายความว่าการทดสอบ การตรวจสอบ การตรวจวัดสภาพและคุณภาพตามมาตรฐาน รวมทั้งการทดสอบและการตรวจสอบสภาพความเรียบร้อยของการติดตั้งรายการต่าง ๆ ในสถานที่ประกอบกิจการน้ำมันดังต่อไปนี้(๑) ถังน้ำมัน ถังเก็บน้ำมัน ถังขนส่งน้ำมัน และอุปกรณ์(๒) ระบบท่อน้ำมัน ระบบการขนส่งน้ำมัน ระบบไฟฟ้าระบบป้องกันอันตรายจากฟ้าผ่า ระบบป้องกันอันตรายจากการเก็บน้ำมันระบบป้องกันอันตรายจากการขนส่งน้ำมัน ระบบป้องกันอันตรายจากการจ่ายน้ำมันและอุปกรณ์(๓) ที่ตั้ง ลักษณะ และระยะปลอดภัยของสถานที่ประกอบกิจการน้ำมัน(๔) การดำเนินการอื่นที่เกี่ยวกับ (๑) (๒) และ (๓)ผู้ทดสอบและตรวจสอบ หมายความว่าผู้ดำเนินกิจการให้บริการทางวิชาการด้านวิศวกรรมเกี่ยวกับการทดสอบและตรวจสอบและออกเอกสารรับรองรายงานผลการทดสอบและตรวจสอบตามหลักเกณฑ์ที่กำหนดในกฎกระทรวงนี้หัวหน้าวิศวกรทดสอบ หมายความว่าหัวหน้าวิศวกรผู้ปฏิบัติงานเกี่ยวกับการทดสอบและตรวจสอบซึ่งได้รับมอบหมายจากผู้ทดสอบและตรวจสอบให้ทำหน้าที่กำกับดูแลการปฏิบัติงานทดสอบและตรวจสอบให้เป็นไปตามหลักวิชาการรวมทั้งตรวจวิเคราะห์ผลการทดสอบและตรวจสอบแล้วรายงานผลให้ผู้ทดสอบและตรวจสอบเพื่อออกเอกสารรับรองรายงานผลการทดสอบและตรวจสอบวิศวกรทดสอบ หมายความว่าวิศวกรผู้ปฏิบัติงานเกี่ยวกับการทดสอบและตรวจสอบการตรวจสอบตามวาระ หมายความว่าการตรวจสอบสภาพของภาชนะบรรจุน้ำมัน ระบบท่อน้ำมันและอุปกรณ์รวมทั้งเครื่องมือที่เกี่ยวข้อง ทุกหนึ่งปีสถานที่ประกอบกิจการน้ำมัน หมายความว่าสถานีบริการน้ำมัน สถานที่เก็บรักษาน้ำมัน คลังน้ำมันและสถานที่ที่มีการรับหรือจ่ายน้ำมันโดยระบบการขนส่งน้ำมันทางท่อตามกฎกระทรวงว่าด้วยการกำหนดหลักเกณฑ์วิธีการ และเงื่อนไขเกี่ยวกับการแจ้ง การอนุญาตและอัตราค่าธรรมเนียมเกี่ยวกับการประกอบกิจการน้ำมันเชื้อเพลิงหมวด ๑บททั่วไป ข้อ ๓ การทดสอบและตรวจสอบต้องดำเนินการโดยผู้ทดสอบและตรวจสอบตามระดับและมีคุณสมบัติตามที่กำหนดไว้ในกฎกระทรวงนี้ข้อ ๔ ผู้ทดสอบและตรวจสอบแบ่งเป็น ๓ ระดับดังต่อไปนี้(๑) ผู้ทดสอบและตรวจสอบระดับที่ ๑สามารถดำเนินการทดสอบและตรวจสอบรายการต่าง ๆ ในสถานที่ประกอบกิจการน้ำมันที่มีปริมาณของภาชนะบรรจุน้ำมันรวมกันไม่เกิน๓๖๐,๐๐๐ ลิตร ดังต่อไปนี้(ก) ภาชนะบรรจุน้ำมันที่มีปริมาณไม่เกิน ๓๐,๐๐๐ ลิตร ได้แก่ ถังน้ำมัน ถังเก็บน้ำมันขนาดเล็กถังเก็บน้ำมันขนาดใหญ่ชนิดถังตามแนวนอน ถังเก็บน้ำมันใต้พื้นดินถังเก็บน้ำมันที่ติดตั้งภายในโป๊ะเหล็ก และอุปกรณ์เว้นแต่ถังเก็บน้ำมันในสถานที่ที่มีการรับหรือจ่ายน้ำมันโดยระบบการขนส่งน้ำมันทางท่อ(ข) ระบบท่อน้ำมัน ระบบไฟฟ้า ระบบป้องกันอันตรายจากฟ้าผ่าระบบป้องกันอันตรายจากการเก็บน้ำมัน ระบบป้องกันอันตรายจากการจ่ายน้ำมันและอุปกรณ์(ค) ที่ตั้ง ลักษณะ และระยะปลอดภัยของสถานที่ประกอบกิจการน้ำมัน(๒) ผู้ทดสอบและตรวจสอบระดับที่ ๒ สามารถดำเนินการทดสอบและตรวจสอบรายการต่างๆ ในสถานที่ประกอบกิจการน้ำมันที่มีปริมาณของภาชนะบรรจุน้ำมันรวมกันไม่เกิน ๕๐๐,๐๐๐ ลิตร ดังต่อไปนี้(ก) ภาชนะบรรจุน้ำมันที่มีปริมาณไม่เกิน ๑๐๐,๐๐๐ ลิตร ได้แก่ ถังน้ำมัน ถังขนส่งน้ำมัน ถังเก็บน้ำมันขนาดเล็กถังเก็บน้ำมันขนาดใหญ่ชนิดถังตามแนวนอน ถังเก็บน้ำมันขนาดใหญ่ชนิดถังตามแนวตั้งถังเก็บน้ำมันใต้พื้นดิน ถังเก็บน้ำมันที่ติดตั้งภายในโป๊ะเหล็ก และอุปกรณ์เว้นแต่ถังเก็บน้ำมันในสถานที่ที่มีการรับหรือจ่ายน้ำมันโดยระบบการขนส่งน้ำมันทางท่อ(ข) ระบบท่อน้ำมัน ระบบไฟฟ้า ระบบป้องกันอันตรายจากฟ้าผ่า ระบบป้องกันอันตรายจากการเก็บน้ำมันระบบป้องกันอันตรายจากการจ่ายน้ำมัน และอุปกรณ์(ค) ที่ตั้ง ลักษณะ และระยะปลอดภัยของสถานที่ประกอบกิจการน้ำมัน(๓) ผู้ทดสอบและตรวจสอบระดับที่ ๓สามารถดำเนินการทดสอบและตรวจสอบรายการต่าง ๆ ทุกประเภทในสถานที่ประกอบกิจการน้ำมันตามที่กำหนดไว้ในกฎหมายว่าด้วยการควบคุมน้ำมันเชื้อเพลิงดังต่อไปนี้(ก) ภาชนะบรรจุน้ำมัน และอุปกรณ์(ข) ระบบท่อน้ำมัน ระบบการขนส่งน้ำมัน ระบบไฟฟ้าระบบป้องกันอันตรายจากฟ้าผ่า ระบบป้องกันอันตรายจากการเก็บน้ำมันระบบป้องกันอันตรายจากการขนส่งน้ำมัน ระบบป้องกันอันตรายจากการจ่ายน้ำมันและอุปกรณ์(ค) ที่ตั้ง ลักษณะ และระยะปลอดภัยของสถานที่ประกอบกิจการน้ำมันหมวด ๒เครื่องมือที่ใช้ในการทดสอบและตรวจสอบ ข้อ ๕ เครื่องมือที่ใช้ในการทดสอบและตรวจสอบมี๔ ประเภท ดังต่อไปนี้(๑) เครื่องมือตรวจสอบแนวเชื่อมเหล็ก ซึ่งอย่างน้อยต้องประกอบด้วย(ก) เครื่องตรวจสอบแนวเชื่อมด้วยรังสี (radiographic inspection)(ข) เครื่องตรวจสอบแนวเชื่อมด้วยคลื่นเสียงความถี่สูง (ultrasonic inspection)(ค) เครื่องตรวจสอบแนวเชื่อมด้วยอนุภาคแม่เหล็ก (magnetic particle inspection)(ง) เครื่องตรวจสอบแนวเชื่อมด้วยกล่องสุญญากาศ (vacuum box)(จ) ชุดตรวจสอบแนวเชื่อมด้วยสารแทรกซึม (liquid penetrant inspection)(๒) เครื่องมือตรวจสภาพภาชนะบรรจุน้ำมันและระบบท่อน้ำมันและอุปกรณ์ซึ่งอย่างน้อยต้องประกอบด้วย(ก) เครื่องมือตรวจสอบสภาพพื้นถังเก็บน้ำมัน (tank flaw scan)(ข) เครื่องตรวจวัดความหนาของถังเก็บน้ำมัน (ultrasonic thickness measurement)(ค) เครื่องตรวจวัดความแข็งของถังเก็บน้ำมัน (hardness tester)(ง) เครื่องตรวจวัดความลึก (depth gauge)(จ) เครื่องมือตรวจสอบความดิ่งของผนังถัง (plumbness)(ฉ) เครื่องมือตรวจสอบการทรุดตัว (surveyors level)(ช) เทปวัดระยะชนิดเหล็ก (steel tape)(๓) เครื่องมือทดสอบสภาวะภายใต้ความดันของภาชนะบรรจุน้ำมันและระบบท่อน้ำมันและอุปกรณ์ ซึ่งอย่างน้อยต้องประกอบด้วย(ก) เครื่องสูบอัดอากาศ (air compressor)(ข) เครื่องสูบอัดน้ำ (pressure water pump)(ค) มาตรวัดความดันมาตรฐาน (standard pressure gauge)(ง) อุปกรณ์ปรับความดัน (pressure regulator)(จ) เครื่องมือทดสอบอุปกรณ์นิรภัย (safety relief valve tester)(๔) เครื่องมือตรวจสอบระบบไฟฟ้า อุปกรณ์ไฟฟ้าและระบบป้องกันอันตรายจากฟ้าผ่า ซึ่งอย่างน้อยต้องประกอบด้วย(ก) เครื่องมือวัดแรงดันไฟฟ้า (volt meter)(ข) เครื่องมือวัดกระแสไฟฟ้า (amp meter)(ค) เครื่องมือวัดความต้านทานของหลักสายดิน (ground tester)เครื่องมือที่ใช้ในการทดสอบและตรวจสอบตามวรรคหนึ่งต้องมีเอกสารแสดงการได้มาซึ่งกรรมสิทธิ์หรือสิทธิครอบครองตลอดอายุหนังสือรับรองของผู้ทดสอบและตรวจสอบและมีคู่มือการทำงาน รวมทั้งมีการบำรุงรักษาที่เหมาะสมและจำเป็นเพื่อให้การทดสอบและตรวจสอบเที่ยงตรงและมีประสิทธิภาพหมวด ๓คุณสมบัติและลักษณะต้องห้ามของผู้ทดสอบและตรวจสอบและผู้ปฏิบัติงานเกี่ยวกับการทดสอบและตรวจสอบ ข้อ ๖ ผู้ทดสอบและตรวจสอบระดับที่๑ ต้องมีคุณสมบัติและไม่มีลักษณะต้องห้าม ดังต่อไปนี้(๑) เป็นนิติบุคคลมีทุนจดทะเบียนที่ชำระแล้วไม่น้อยกว่าสามล้านบาทและเป็นผู้ได้รับใบอนุญาตประกอบวิชาชีพวิศวกรรมควบคุมตามกฎหมายว่าด้วยวิศวกร(๒) ต้องจัดทำสัญญาประกันภัยและกรมธรรม์ประกันภัยมีอายุตลอดเวลาที่เป็นผู้ทดสอบและตรวจสอบเพื่อคุ้มครองต่อชีวิตและร่างกายของบุคคลอื่นที่ไม่ใช่ผู้ทดสอบและตรวจสอบในวงเงินไม่น้อยกว่าหนึ่งแสนบาทต่อหนึ่งคนรวมทั้งคุ้มครองความเสียหายในทรัพย์สินของบุคคลอื่นในวงเงินไม่น้อยกว่าสองล้านบาท(๓) ไม่เป็นผู้เคยกระทำการฝ่าฝืนหลักเกณฑ์และวิธีการตลอดจนข้อปฏิบัติในการทดสอบและตรวจสอบอันทำให้เกิดความเสียหายต่อความน่าเชื่อถือของการปฏิบัติงานเกี่ยวกับการทดสอบและตรวจสอบหรือเกิดอันตรายแก่มนุษย์ ทรัพย์สิน และสิ่งแวดล้อม(๔) ไม่เป็นผู้ถูกเพิกถอนหนังสือรับรองที่ออกให้ตามกฎกระทรวงนี้ซึ่งยังไม่พ้นระยะเวลาสามปีนับแต่วันที่ถูกเพิกถอน(๕)มีผู้ปฏิบัติงานเกี่ยวกับการทดสอบและตรวจสอบที่ปฏิบัติงานเป็นประจำให้แก่ผู้ทดสอบและตรวจสอบดังต่อไปนี้(ก) หัวหน้าวิศวกรทดสอบ ซึ่งมีคุณสมบัติและไม่มีลักษณะต้องห้ามตามข้อ๙ (๑) จำนวนไม่น้อยกว่าหนึ่งคน(ข) วิศวกรทดสอบ๑) วิศวกรทดสอบ ซึ่งมีคุณสมบัติและไม่มีลักษณะต้องห้ามตามข้อ ๑๐ (๑)(ก) ๑) และ (ข) จำนวนไม่น้อยกว่าหนึ่งคน๒) วิศวกรทดสอบ ซึ่งมีคุณสมบัติและไม่มีลักษณะต้องห้ามตามข้อ ๑๐ (๑)(ก) ๒) และ ๓) และ (ข) จำนวนไม่น้อยกว่าหนึ่งคน(๖) มีเครื่องมือที่ใช้ในการทดสอบและตรวจสอบตามข้อ ๕ วรรคหนึ่ง (๓)และ (๔) จำนวนอย่างน้อยหนึ่งชุด(๗) มีเครื่องหมายแสดงการทดสอบและตรวจสอบ โดยจะกำหนดเป็นตัวอักษรตัวเลข ภาพหรือเครื่องหมายอย่างหนึ่งอย่างใดก็ได้ในกรณีที่ผู้ทดสอบและตรวจสอบไม่ประสงค์จะดำเนินการตรวจสอบที่ตั้ง ลักษณะและระยะปลอดภัยของสถานที่ประกอบกิจการน้ำมันหรือระบบไฟฟ้าจะไม่มีวิศวกรทดสอบตาม (๕) (ข) ๒) หรือเครื่องมือที่ใช้ในการทดสอบและตรวจสอบตามข้อ๕ วรรคหนึ่ง (๔) ก็ได้ข้อ ๗ ผู้ทดสอบและตรวจสอบระดับที่ ๒ต้องมีคุณสมบัติและไม่มีลักษณะต้องห้าม ดังต่อไปนี้(๑) เป็นนิติบุคคลมีทุนจดทะเบียนที่ชำระแล้วไม่น้อยกว่าห้าล้านบาทและเป็นผู้ได้รับใบอนุญาตประกอบวิชาชีพวิศวกรรมควบคุมตามกฎหมายว่าด้วยวิศวกร(๒)ต้องจัดทำสัญญาประกันภัยและกรมธรรม์ประกันภัยมีอายุตลอดเวลาที่เป็นผู้ทดสอบและตรวจสอบเพื่อคุ้มครองต่อชีวิตและร่างกายของบุคคลอื่นที่ไม่ใช่ผู้ทดสอบและตรวจสอบในวงเงินไม่น้อยกว่าหนึ่งแสนบาทต่อหนึ่งคนรวมทั้งคุ้มครองความเสียหายในทรัพย์สินของบุคคลอื่นในวงเงินไม่น้อยกว่าสามล้านบาท(๓) ไม่เป็นผู้เคยกระทำการฝ่าฝืนหลักเกณฑ์และวิธีการตลอดจนข้อปฏิบัติในการทดสอบและตรวจสอบ อันทำให้เกิดความเสียหายต่อความน่าเชื่อถือของการปฏิบัติงานเกี่ยวกับการทดสอบและตรวจสอบหรือเกิดอันตรายแก่มนุษย์ ทรัพย์สิน และสิ่งแวดล้อม(๔) ไม่เป็นผู้ถูกเพิกถอนหนังสือรับรองที่ออกให้ตามกฎกระทรวงนี้ซึ่งยังไม่พ้นระยะเวลาสามปีนับแต่วันที่ถูกเพิกถอน(๕) มีผู้ปฏิบัติงานเกี่ยวกับการทดสอบและตรวจสอบที่ปฏิบัติงานเป็นประจำให้แก่ผู้ทดสอบและตรวจสอบดังต่อไปนี้(ก) หัวหน้าวิศวกรทดสอบ ซึ่งมีคุณสมบัติและไม่มีลักษณะต้องห้ามตามข้อ๙ (๒) จำนวนไม่น้อยกว่าสองคน(ข) วิศวกรทดสอบ๑) วิศวกรทดสอบ ซึ่งมีคุณสมบัติและไม่มีลักษณะต้องห้ามตามข้อ ๑๐ (๒)(ก) ๑) และ (ข) จำนวนไม่น้อยกว่าสองคน๒) วิศวกรทดสอบ ซึ่งมีคุณสมบัติและไม่มีลักษณะต้องห้ามตามข้อ ๑๐ (๒)(ก) ๒) และ ๓) และ (ข) จำนวนไม่น้อยกว่าหนึ่งคน(ค) ผู้ชำนาญการทดสอบกรรมวิธีไม่ทำลายสภาพเดิมซึ่งมีคุณสมบัติและไม่มีลักษณะต้องห้ามตามข้อ ๑๑ (๑) จำนวนไม่น้อยกว่าสองคนซึ่งแต่ละคนผ่านการฝึกอบรมทั้ง ๔ สาขาวิชาหรือในกรณีที่ผ่านการฝึกอบรมในสาขาวิชาหนึ่งสาขาวิชาใดต้องมีจำนวนไม่น้อยกว่าแปดคนโดยมีผู้ผ่านการฝึกอบรมในแต่ละสาขาวิชาจำนวนไม่น้อยกว่าสองคน(๖) มีเครื่องมือที่ใช้ในการทดสอบและตรวจสอบตามข้อ ๕ ทุกประเภท จำนวนอย่างน้อยหนึ่งชุด(๗) มีเครื่องหมายแสดงการทดสอบและตรวจสอบ โดยจะกำหนดเป็นตัวอักษรตัวเลข ภาพหรือเครื่องหมายอย่างหนึ่งอย่างใดก็ได้ในกรณีที่ผู้ทดสอบและตรวจสอบไม่ประสงค์จะดำเนินการตรวจสอบที่ตั้งลักษณะและระยะปลอดภัยของสถานที่ประกอบกิจการน้ำมันหรือระบบไฟฟ้า จะไม่มีวิศวกรทดสอบตาม(๕) (ข) ๒) หรือเครื่องมือที่ใช้ในการทดสอบและตรวจสอบตามข้อ ๕ วรรคหนึ่ง (๔) ก็ได้ข้อ ๘ ผู้ทดสอบและตรวจสอบระดับที่๓ ต้องมีคุณสมบัติและไม่มีลักษณะต้องห้าม ดังต่อไปนี้(๑) เป็นนิติบุคคลมีทุนจดทะเบียนที่ชำระแล้วไม่น้อยกว่าสิบล้านบาทและเป็นผู้ได้รับใบอนุญาตประกอบวิชาชีพวิศวกรรมควบคุมตามกฎหมายว่าด้วยวิศวกร(๒)ต้องจัดทำสัญญาประกันภัยและกรมธรรม์ประกันภัยมีอายุตลอดเวลาที่เป็นผู้ทดสอบและตรวจสอบเพื่อคุ้มครองต่อชีวิตและร่างกายของบุคคลอื่นที่ไม่ใช่ผู้ทดสอบและตรวจสอบในวงเงินไม่น้อยกว่าหนึ่งแสนบาทต่อหนึ่งคนรวมทั้งคุ้มครองความเสียหายในทรัพย์สินของบุคคลอื่นในวงเงินไม่น้อยกว่าห้าล้านบาท(๓) ไม่เป็นผู้เคยกระทำการฝ่าฝืนหลักเกณฑ์และวิธีการตลอดจนข้อปฏิบัติในการทดสอบและตรวจสอบอันทำให้เกิดความเสียหายต่อความน่าเชื่อถือของการปฏิบัติงานเกี่ยวกับการทดสอบและตรวจสอบหรือเกิดอันตรายแก่มนุษย์ ทรัพย์สิน และสิ่งแวดล้อม(๔) ไม่เป็นผู้ถูกเพิกถอนหนังสือรับรองที่ออกให้ตามกฎกระทรวงนี้ซึ่งยังไม่พ้นระยะเวลาสามปีนับแต่วันที่ถูกเพิกถอน(๕)มีผู้ปฏิบัติงานเกี่ยวกับการทดสอบและตรวจสอบที่ปฏิบัติงานเป็นประจำให้แก่ผู้ทดสอบและตรวจสอบดังต่อไปนี้(ก) หัวหน้าวิศวกรทดสอบ ซึ่งมีคุณสมบัติและไม่มีลักษณะต้องห้ามตามข้อ๙ (๓) จำนวนไม่น้อยกว่าสองคน(ข) วิศวกรทดสอบ๑) วิศวกรทดสอบ ซึ่งมีคุณสมบัติและไม่มีลักษณะต้องห้ามตามข้อ ๑๐ (๓)(ก) ๑) และ (ข) จำนวนไม่น้อยกว่าสามคน๒) วิศวกรทดสอบ ซึ่งมีคุณสมบัติและไม่มีลักษณะต้องห้ามตามข้อ ๑๐ (๓)(ก) ๒) และ ๓) และ (ข) จำนวนไม่น้อยกว่าหนึ่งคน(ค) ผู้ชำนาญการทดสอบกรรมวิธีไม่ทำลายสภาพเดิมซึ่งมีคุณสมบัติและไม่มีลักษณะต้องห้ามตามข้อ ๑๑ (๒) (ก) ๑) และ (ข)จำนวนไม่น้อยกว่าหนึ่งคน(ง) ผู้ชำนาญการทดสอบกรรมวิธีไม่ทำลายสภาพเดิมซึ่งมีคุณสมบัติและไม่มีลักษณะต้องห้ามตามข้อ ๑๑ (๒) (ก) ๒) และ (ข)จำนวนไม่น้อยกว่าสองคน ซึ่งแต่ละคนผ่านการฝึกอบรมทั้ง ๔สาขาวิชาหรือในกรณีที่ผ่านการฝึกอบรมในสาขาวิชาหนึ่งสาขาวิชาใดต้องมีจำนวนไม่น้อยกว่าแปดคน โดยมีผู้ผ่านการฝึกอบรมในแต่ละสาขาวิชาจำนวนไม่น้อยกว่าสองคน(จ) ผู้ชำนาญการทดสอบและตรวจสอบถังเก็บน้ำมันซึ่งมีคุณสมบัติและไม่มีลักษณะต้องห้ามตามข้อ ๑๒ จำนวนไม่น้อยกว่าหนึ่งคน(๖) มีเครื่องมือที่ใช้ในการทดสอบและตรวจสอบตามข้อ ๕ ทุกประเภทจำนวนอย่างน้อยสองชุด เว้นแต่เครื่องมือตรวจสอบสภาพพื้นถังเก็บน้ำมัน (tank flaw scan) มีจำนวนอย่างน้อยหนึ่งชุด(๗) มีเครื่องหมายแสดงการทดสอบและตรวจสอบ โดยจะกำหนดเป็นตัวอักษรตัวเลข ภาพหรือเครื่องหมายอย่างหนึ่งอย่างใดก็ได้ในกรณีที่ผู้ทดสอบและตรวจสอบไม่ประสงค์จะดำเนินการตรวจสอบที่ตั้งลักษณะและระยะปลอดภัยของสถานที่ประกอบกิจการน้ำมันหรือระบบไฟฟ้าจะไม่มีวิศวกรทดสอบตาม (๕) (ข) ๒) หรือเครื่องมือที่ใช้ในการทดสอบและตรวจสอบตามข้อ๕ วรรคหนึ่ง (๔) ก็ได้ข้อ ๙ หัวหน้าวิศวกรทดสอบต้องมีคุณสมบัติและไม่มีลักษณะต้องห้ามดังต่อไปนี้(๑) หัวหน้าวิศวกรทดสอบของผู้ทดสอบและตรวจสอบระดับที่ ๑(ก) เป็นวิศวกร ระดับสามัญวิศวกร สาขาวิศวกรรมเครื่องกลตามกฎหมายว่าด้วยวิศวกรมาแล้วไม่น้อยกว่าสองปี หรือระดับวุฒิวิศวกรสาขาวิศวกรรมเครื่องกล ตามกฎหมายว่าด้วยวิศวกร(ข) เป็นผู้มีความรู้ ความชำนาญและประสบการณ์ในการปฏิบัติงานเกี่ยวกับการทดสอบและตรวจสอบอย่างหนึ่งอย่างใดดังต่อไปนี้๑) เคยปฏิบัติงานเกี่ยวกับการทดสอบและตรวจสอบภาชนะบรรจุน้ำมันหรือภาชนะรับความดัน ระบบท่อและอุปกรณ์ มาแล้วไม่น้อยกว่าสองปี๒)ได้รับใบรับรองให้เป็นผู้ปฏิบัติงานในหน้าที่หัวหน้าควบคุมการทดสอบตามประกาศกรมธุรกิจพลังงาน เรื่อง คุณสมบัติและคุณวุฒิของผู้ทดสอบและตรวจสอบถังก๊าซหุงต้มถังเก็บและจ่ายก๊าซ ถังขนส่งก๊าซ ระบบท่อก๊าซและอุปกรณ์และการออกใบรับรองให้เป็นผู้ทดสอบและตรวจสอบ ลงวันที่ ๑๘ สิงหาคม พ.ศ. ๒๕๔๖หรือได้รับใบรับรองให้เป็นผู้ปฏิบัติงานในหน้าที่วิศวกรทดสอบตามประกาศดังกล่าวมาแล้วไม่น้อยกว่าสองปี๓)เป็นผู้ควบคุมการทดสอบของวิศวกรทดสอบและตรวจสอบตามประกาศกรมธุรกิจพลังงาน เรื่องคุณสมบัติและคุณวุฒิของวิศวกรทดสอบและตรวจสอบถังเก็บและจ่ายก๊าซ ถังขนส่งก๊าซระบบท่อก๊าซ และอุปกรณ์ก๊าซธรรมชาติ ลงวันที่ ๑๓ มกราคม พ.ศ. ๒๕๔๗ หรือในกรณีที่เป็นวิศวกรทดสอบตามประกาศดังกล่าวจะต้องปฏิบัติงานมาแล้วไม่น้อยกว่าสองปี๔)เป็นผู้ควบคุมการทดสอบและตรวจสอบของวิศวกรทดสอบและตรวจสอบตามประกาศกรมธุรกิจพลังงานเรื่อง การขึ้นทะเบียนวิศวกรออกแบบ และการออกใบรับรองวิศวกรทดสอบและตรวจสอบ พ.ศ.๒๕๕๐ ลงวันที่ ๗ พฤศจิกายน พ.ศ. ๒๕๕๐หรือในกรณีที่เป็นผู้ทดสอบและตรวจสอบตามประกาศดังกล่าวจะต้องปฏิบัติงานมาแล้วไม่น้อยกว่าสองปี(ค)ไม่เป็นผู้มีร่างกายพิการจนเป็นที่เห็นว่าไม่สามารถปฏิบัติหน้าที่ได้ด้วยความเหมาะสม(ง) ไม่เป็นคนวิกลจริตหรือจิตฟั่นเฟือนไม่สมประกอบ(จ) ไม่เป็นผู้เคยได้รับโทษจำคุกโดยคำพิพากษาถึงที่สุดให้จำคุกเว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ(ฉ)ไม่เป็นผู้ถูกเพิกถอนหนังสือรับรองเป็นผู้ปฏิบัติงานในการทดสอบและตรวจสอบ ซึ่งยังไม่พ้นระยะเวลาสามปีนับแต่วันที่ถูกเพิกถอน(๒) หัวหน้าวิศวกรทดสอบของผู้ทดสอบและตรวจสอบระดับที่ ๒(ก) เป็นวิศวกร ระดับสามัญวิศวกร สาขาวิศวกรรมเครื่องกลตามกฎหมายว่าด้วยวิศวกรมาแล้วไม่น้อยกว่าสองปี หรือระดับวุฒิวิศวกรสาขาวิศวกรรมเครื่องกล ตามกฎหมายว่าด้วยวิศวกร(ข) เป็นผู้มีความรู้ ความชำนาญ และประสบการณ์ในการปฏิบัติงานเกี่ยวกับการทดสอบและตรวจสอบอย่างหนึ่งอย่างใดดังต่อไปนี้๑) เคยปฏิบัติงานเกี่ยวกับการทดสอบและตรวจสอบภาชนะบรรจุน้ำมันหรือภาชนะรับความดัน ระบบท่อและอุปกรณ์ มาแล้วไม่น้อยกว่าสองปี๒)ได้รับใบรับรองให้เป็นผู้ปฏิบัติงานในหน้าที่หัวหน้าควบคุมการทดสอบของผู้ทดสอบและตรวจสอบประเภทที่๑ หรือประเภทที่ ๒ ตามประกาศกรมธุรกิจพลังงาน เรื่องคุณสมบัติและคุณวุฒิของผู้ทดสอบและตรวจสอบถังก๊าซหุงต้ม ถังเก็บและจ่ายก๊าซถังขนส่งก๊าซ ระบบท่อก๊าซและอุปกรณ์ และการออกใบรับรองให้เป็นผู้ทดสอบและตรวจสอบลงวันที่ ๑๘ สิงหาคม พ.ศ. ๒๕๔๖ หรือได้รับใบรับรองให้เป็นผู้ปฏิบัติงานในหน้าที่วิศวกรทดสอบตามประกาศดังกล่าวมาแล้วไม่น้อยกว่าสองปี๓)เป็นผู้ควบคุมการทดสอบของวิศวกรทดสอบและตรวจสอบตามประกาศกรมธุรกิจพลังงาน เรื่องคุณสมบัติและคุณวุฒิของวิศวกรทดสอบและตรวจสอบถังเก็บและจ่ายก๊าซ ถังขนส่งก๊าซระบบท่อก๊าซ และอุปกรณ์ก๊าซธรรมชาติ ลงวันที่ ๑๓ มกราคม พ.ศ. ๒๕๔๗หรือในกรณีที่เป็นวิศวกรทดสอบตามประกาศดังกล่าวจะต้องปฏิบัติงานมาแล้วไม่น้อยกว่าสองปี๔)เป็นผู้ควบคุมการทดสอบและตรวจสอบของวิศวกรทดสอบและตรวจสอบประเภทที่ ๑หรือประเภทที่ ๒ ตามประกาศกรมธุรกิจพลังงาน เรื่องการขึ้นทะเบียนวิศวกรออกแบบและการออกใบรับรองวิศวกรทดสอบและตรวจสอบ พ.ศ. ๒๕๕๐ลงวันที่ ๗ พฤศจิกายน พ.ศ. ๒๕๕๐ หรือในกรณีที่เป็นผู้ทดสอบและตรวจสอบตามประกาศดังกล่าวจะต้องปฏิบัติงานมาแล้วไม่น้อยกว่าสองปี(ค) ไม่มีลักษณะต้องห้ามตามที่กำหนดไว้ใน (๑) (ค) (ง) (จ) และ (ฉ)(๓) หัวหน้าวิศวกรทดสอบของผู้ทดสอบและตรวจสอบระดับที่ ๓(ก) เป็นวิศวกร ระดับสามัญวิศวกร สาขาวิศวกรรมเครื่องกลตามกฎหมายว่าด้วยวิศวกรมาแล้วไม่น้อยกว่าเจ็ดปี หรือระดับวุฒิวิศวกรสาขาวิศวกรรมเครื่องกลตามกฎหมายว่าด้วยวิศวกร(ข) เป็นผู้มีความรู้ ความชำนาญและประสบการณ์ในการปฏิบัติงานเกี่ยวกับการทดสอบและตรวจสอบอย่างหนึ่งอย่างใดดังต่อไปนี้๑) เคยปฏิบัติงานเกี่ยวกับการทดสอบและตรวจสอบภาชนะบรรจุน้ำมันหรือภาชนะรับความดัน ระบบท่อและอุปกรณ์ มาแล้วไม่น้อยกว่าห้าปี๒) เป็นผู้ได้รับใบรับรองให้เป็นผู้ปฏิบัติงานในหน้าที่หัวหน้าควบคุมการทดสอบของผู้ทดสอบและตรวจสอบประเภทที่๑ ตามประกาศกรมธุรกิจพลังงาน เรื่องคุณสมบัติและคุณวุฒิของผู้ทดสอบและตรวจสอบถังก๊าซหุงต้ม ถังเก็บและจ่ายก๊าซถังขนส่งก๊าซ ระบบท่อก๊าซ และอุปกรณ์และการออกใบรับรองให้เป็นผู้ทดสอบและตรวจสอบลงวันที่ ๑๘ สิงหาคม พ.ศ. ๒๕๔๖หรือได้รับใบรับรองให้เป็นผู้ปฏิบัติงานในหน้าที่วิศวกรทดสอบตามประกาศดังกล่าวมาแล้วไม่น้อยกว่าห้าปี๓)เป็นผู้ควบคุมการทดสอบของวิศวกรทดสอบและตรวจสอบตามประกาศกรมธุรกิจพลังงาน เรื่องคุณสมบัติและคุณวุฒิของวิศวกรทดสอบและตรวจสอบถังเก็บและจ่ายก๊าซ ถังขนส่งก๊าซระบบท่อก๊าซ และอุปกรณ์ก๊าซธรรมชาติ ลงวันที่ ๑๓ มกราคม พ.ศ. ๒๕๔๗หรือในกรณีที่เป็นวิศวกรทดสอบตามประกาศดังกล่าวจะต้องปฏิบัติงานมาแล้วไม่น้อยกว่าห้าปี๔)เป็นผู้ควบคุมการทดสอบและตรวจสอบของวิศวกรทดสอบและตรวจสอบประเภทที่ ๑ตามประกาศกรมธุรกิจพลังงาน เรื่อง การขึ้นทะเบียนวิศวกรออกแบบและการออกใบรับรองวิศวกรทดสอบและตรวจสอบ พ.ศ. ๒๕๕๐ ลงวันที่ ๗ พฤศจิกายน พ.ศ. ๒๕๕๐หรือในกรณีที่เป็นผู้ทดสอบและตรวจสอบตามประกาศดังกล่าวจะต้องปฏิบัติงานมาแล้วไม่น้อยกว่าห้าปี(ค) ไม่มีลักษณะต้องห้ามตามที่กำหนดไว้ใน (๑) (ค) (ง) (จ) และ (ฉ)ข้อ ๑๐ วิศวกรทดสอบต้องมีคุณสมบัติและไม่มีลักษณะต้องห้ามดังต่อไปนี้(๑) วิศวกรทดสอบของผู้ทดสอบและตรวจสอบระดับที่ ๑(ก) เป็นวิศวกร ระดับหนึ่งระดับใดในสาขาหนึ่งสาขาใด ดังต่อไปนี้๑) ระดับไม่ต่ำกว่าระดับภาคีวิศวกร สาขาวิศวกรรมเครื่องกลตามกฎหมายว่าด้วยวิศวกร๒) ระดับไม่ต่ำกว่าระดับภาคีวิศวกร สาขาวิศวกรรมโยธาตามกฎหมายว่าด้วยวิศวกร๓) ระดับไม่ต่ำกว่าระดับภาคีวิศวกร สาขาวิศวกรรมไฟฟ้าตามกฎหมายว่าด้วยวิศวกร(ข) ไม่มีลักษณะต้องห้ามตามที่กำหนดไว้ในข้อ ๙ (๑) (ค) (ง) (จ) และ(ฉ)(๒) วิศวกรทดสอบของผู้ทดสอบและตรวจสอบระดับที่ ๒(ก) เป็นวิศวกร ระดับหนึ่งระดับใดในสาขาหนึ่งสาขาใด ดังต่อไปนี้๑) ระดับไม่ต่ำกว่าระดับภาคีวิศวกร สาขาวิศวกรรมเครื่องกลตามกฎหมายว่าด้วยวิศวกร๒) ระดับไม่ต่ำกว่าระดับภาคีวิศวกร สาขาวิศวกรรมโยธาตามกฎหมายว่าด้วยวิศวกร๓) ระดับไม่ต่ำกว่าระดับภาคีวิศวกร สาขาวิศวกรรมไฟฟ้าตามกฎหมายว่าด้วยวิศวกร(ข) ไม่มีลักษณะต้องห้ามตามที่กำหนดไว้ในข้อ ๙ (๑) (ค) (ง) (จ) และ(ฉ)(๓) วิศวกรทดสอบของผู้ทดสอบและตรวจสอบระดับที่ ๓(ก) เป็นวิศวกร ระดับหนึ่งระดับใดในสาขาหนึ่งสาขาใด ดังต่อไปนี้๑) ระดับไม่ต่ำกว่าระดับภาคีวิศวกร สาขาวิศวกรรมเครื่องกลตามกฎหมายว่าด้วยวิศวกร๒) ระดับไม่ต่ำกว่าระดับสามัญวิศวกร สาขาวิศวกรรมโยธาตามกฎหมายว่าด้วยวิศวกร๓) ระดับไม่ต่ำกว่าระดับสามัญวิศวกร สาขาวิศวกรรมไฟฟ้าตามกฎหมายว่าด้วยวิศวกร(ข) ไม่มีลักษณะต้องห้ามตามที่กำหนดไว้ในข้อ ๙ (๑) (ค) (ง) (จ) และ(ฉ)ข้อ ๑๑ ผู้ชำนาญการทดสอบกรรมวิธีไม่ทำลายสภาพเดิมต้องมีคุณสมบัติและไม่มีลักษณะต้องห้ามดังต่อไปนี้(๑)ผู้ชำนาญการทดสอบกรรมวิธีไม่ทำลายสภาพเดิมของผู้ทดสอบและตรวจสอบระดับที่ ๒(ก) ผ่านการฝึกอบรมภายใต้หลักสูตรของ The American Society for Nondestructive Testing (ASNT) หรือ American Welding Society (AWS) หรือ Welding Institute Society (WIT) หรือ The Japanese Society for Non-Destructive Inspection (JSNDI) หรือ The British Institute of Non-Destructive Testing (BINDT) หรือ International Instituteof Welding (IIW)หรือสถาบันอื่นที่อธิบดีกรมธุรกิจพลังงานประกาศกำหนดใน ๔ สาขาวิชา ได้แก่การทดสอบด้วยรังสี การทดสอบด้วยคลื่นเสียงความถี่สูง การทดสอบด้วยอนุภาคแม่เหล็กและการทดสอบด้วยสารแทรกซึมหรือในสาขาวิชาหนึ่งสาขาวิชาใดไม่ต่ำกว่าระดับสอง(ข) ไม่มีลักษณะต้องห้ามตามที่กำหนดไว้ในข้อ ๙ (๑) (ค) (ง) (จ) และ(ฉ)(๒)ผู้ชำนาญการทดสอบกรรมวิธีไม่ทำลายสภาพเดิมของผู้ทดสอบและตรวจสอบระดับที่ ๓(ก) ผ่านการฝึกอบรมในกรณีหนึ่งกรณีใด ดังต่อไปนี้๑) ผ่านการฝึกอบรมภายใต้หลักสูตรของ The American Society for Nondestructive Testing (ASNT) หรือ American Welding Society (AWS) หรือ Welding Institute Society (WIT) หรือ The Japanese Society for Non-Destructive Inspection (JSNDI) หรือ The British Institute of Non-Destructive Testing (BINDT) หรือ International Instituteof Welding (IIW)หรือสถาบันอื่นที่อธิบดีกรมธุรกิจพลังงานประกาศกำหนดใน ๔ สาขาวิชา ได้แก่การทดสอบด้วยรังสี การทดสอบด้วยคลื่นเสียงความถี่สูง การทดสอบด้วยอนุภาคแม่เหล็กและการทดสอบด้วยสารแทรกซึม หรือในสาขาวิชาหนึ่งสาขาวิชาใดไม่ต่ำกว่าระดับสาม๒) ผ่านการฝึกอบรมภายใต้หลักสูตรของ The American Society for Nondestructive Testing (ASNT) หรือ American Welding Society (AWS) หรือ Welding Institute Society (WIT) หรือ The Japanese Society for Non-Destructive Inspection (JSNDI) หรือ The British Institute of Non-Destructive Testing (BINDT) หรือ International Instituteof Welding (IIW)หรือสถาบันอื่นที่อธิบดีกรมธุรกิจพลังงานประกาศกำหนดใน ๔ สาขาวิชา ได้แก่การทดสอบด้วยรังสี การทดสอบด้วยคลื่นเสียงความถี่สูง การทดสอบด้วยอนุภาคแม่เหล็กและการทดสอบด้วยสารแทรกซึมหรือในสาขาวิชาหนึ่งสาขาวิชาใดไม่ต่ำกว่าระดับสอง(ข) ไม่มีลักษณะต้องห้ามตามที่กำหนดไว้ในข้อ ๙ (๑) (ค) (ง) (จ) และ(ฉ)ข้อ ๑๒ ผู้ชำนาญการทดสอบและตรวจสอบถังเก็บน้ำมันต้องมีคุณสมบัติและไม่มีลักษณะต้องห้ามดังต่อไปนี้(๑) ผ่านการฝึกอบรมตามมาตรฐาน API-653 จาก American Petroleum Institute หรือมาตรฐานEEMUA 159 จาก The Engineering Equipment and Materials Users Association หรือสถาบันอื่นที่อธิบดีกรมธุรกิจพลังงานประกาศกำหนด(๒) ไม่มีลักษณะต้องห้ามตามที่กำหนดไว้ในข้อ ๙ (๑) (ค) (ง) (จ) และ(ฉ)หมวด ๔หนังสือรับรองเป็นผู้ทดสอบและตรวจสอบและผู้ปฏิบัติงานเกี่ยวกับการทดสอบและตรวจสอบ ข้อ ๑๓ เพื่อประโยชน์ในการกำกับดูแลการปฏิบัติการทดสอบและตรวจสอบให้เป็นไปโดยถูกต้องมีประสิทธิภาพผู้ใดประสงค์จะเป็นผู้ทดสอบและตรวจสอบ หรือปฏิบัติงานเป็นหัวหน้าวิศวกรทดสอบ วิศวกรทดสอบผู้ชำนาญการทดสอบกรรมวิธีไม่ทำลายสภาพเดิมหรือผู้ชำนาญการทดสอบและตรวจสอบถังเก็บน้ำมันให้ยื่นคำขอหนังสือรับรองตามแบบที่อธิบดีกรมธุรกิจพลังงานประกาศกำหนดพร้อมด้วยเอกสารหรือหลักฐานตามที่ระบุไว้ในแบบดังกล่าว ต่ออธิบดีกรมธุรกิจพลังงานข้อ ๑๔ เมื่ออธิบดีกรมธุรกิจพลังงานพิจารณาคำขอและเอกสารหรือหลักฐานประกอบคำขอแล้วเห็นว่าผู้ยื่นคำขอเป็นผู้มีคุณสมบัติและไม่มีลักษณะต้องห้ามตามหลักเกณฑ์ที่กำหนดไว้ให้ออกหนังสือรับรองตามแบบที่อธิบดีกรมธุรกิจพลังงานประกาศกำหนดไว้เป็นหลักฐานในการพิจารณาออกหนังสือรับรองเป็นผู้ทดสอบและตรวจสอบ เครื่องมือของผู้ทดสอบและตรวจสอบที่ใช้ในการทดสอบและตรวจสอบต้องได้รับความเห็นชอบจากกรมธุรกิจพลังงานว่ามีสภาพการใช้งานได้ดีข้อ ๑๕ หนังสือรับรองที่ออกให้ตามข้อ ๑๔ให้มีอายุสามปีข้อ ๑๖ ผู้รับหนังสือรับรองซึ่งประสงค์จะขอต่ออายุหนังสือรับรองให้ยื่นคำขอต่ออายุหนังสือรับรองภายในหกสิบวันก่อนวันที่หนังสือรับรองสิ้นอายุและเมื่อได้ยื่นคำขอต่ออายุหนังสือรับรองแล้วให้ปฏิบัติการทดสอบและตรวจสอบต่อไปได้โดยถือว่าเป็นผู้รับหนังสือรับรองจนกว่าจะได้รับแจ้งคำสั่งไม่อนุญาตให้ต่ออายุหนังสือรับรองจากอธิบดีกรมธุรกิจพลังงานข้อ ๑๗ ผู้รับหนังสือรับรองต้องปฏิบัติหน้าที่ในการทดสอบและตรวจสอบให้ถูกต้องตามหลักวิชาการหลักเกณฑ์ และวิธีการ ตลอดจนข้อปฏิบัติที่กำหนดไว้ในกฎกระทรวงและประกาศที่เกี่ยวข้องในกรณีที่ผู้รับหนังสือรับรองเป็นผู้ทดสอบและตรวจสอบต้องปฏิบัติเพิ่มเติมดังต่อไปนี้(๑) ตรวจสอบเครื่องมือที่ใช้ในการทดสอบและตรวจสอบให้มีความเที่ยงตรงตามข้อกำหนดของเครื่องมือเว้นแต่มาตรวัดความดันมาตรฐาน (standard pressure gauge) ให้ทำการสอบเทียบตามมาตรฐานทุกหกเดือน ทั้งนี้การตรวจสอบดังกล่าวต้องมีเอกสารกำกับการตรวจสอบเครื่องมือที่ใช้ในการทดสอบและตรวจสอบทุกครั้งที่ทำการตรวจสอบและต้องแจ้งให้กรมธุรกิจพลังงานทราบภายในเวลาอันสมควร(๒)มีเครื่องมือที่ใช้ในการทดสอบและตรวจสอบครบถ้วนตามจำนวนที่กำหนดไว้ในหมวด ๓ ตลอดอายุหนังสือรับรองของผู้ทดสอบและตรวจสอบและทุกปีต้องยื่นคำขอต่ออธิบดีกรมธุรกิจพลังงานให้ตรวจสอบเครื่องมือดังกล่าวว่ามีสภาพการใช้งานได้ดีข้อ ๑๘ ในกรณีที่ผู้รับหนังสือรับรองฝ่าฝืนหรือไม่ปฏิบัติตามหลักเกณฑ์ที่กำหนดในข้อ๑๗ อธิบดีกรมธุรกิจพลังงานมีอำนาจสั่งเพิกถอนหนังสือรับรองที่ออกให้ผู้ถูกเพิกถอนหนังสือรับรองตามวรรคหนึ่งจะขอหนังสือรับรองอีกไม่ได้ จนกว่าจะพ้นสามปีนับแต่วันที่ถูกเพิกถอนเว้นแต่จะพิสูจน์ได้ว่าตนมิได้มีส่วนในการกระทำความผิดนั้นหมวด ๕หลักเกณฑ์วิธีการ และเงื่อนไขในการทดสอบและตรวจสอบ ข้อ ๑๙ หลักเกณฑ์วิธีการ และเงื่อนไขตลอดจนข้อปฏิบัติในการทดสอบและตรวจสอบให้เป็นไปตามข้อกำหนดในกฎกระทรวงเฉพาะเรื่องและตามที่อธิบดีกรมธุรกิจพลังงานประกาศกำหนดข้อ ๒๐ ผู้ทดสอบและตรวจสอบต้องดำเนินการทดสอบและตรวจสอบเองโดยไม่จัดจ้างผู้อื่นรับจ้างเหมาช่วงดำเนินการแทนและต้องไม่มีส่วนได้ส่วนเสียโดยเป็นผู้ออกแบบ ผู้ก่อสร้างหรือผู้ผลิตสิ่งที่จะทำการทดสอบและตรวจสอบ หรือเป็นหุ้นส่วนในห้างหุ้นส่วนสามัญหรือห้างหุ้นส่วนจำกัด หรือเป็นผู้ถือหุ้นหรือกรรมการในบริษัทจำกัดซึ่งเป็นผู้ออกแบบ ผู้ก่อสร้าง หรือผู้ผลิตสิ่งที่จะทำการทดสอบและตรวจสอบข้อ ๒๑ ผู้ทดสอบและตรวจสอบของผู้ประกอบกิจการควบคุมจะดำเนินการทดสอบและตรวจสอบของตนเองไม่ได้เว้นแต่ในกรณีผู้ทดสอบและตรวจสอบของผู้ค้าน้ำมันตามมาตรา ๗แห่งพระราชบัญญัติการค้าน้ำมันเชื้อเพลิง พ.ศ. ๒๕๔๓จะดำเนินการทดสอบและตรวจสอบของตนเองได้เฉพาะการทดสอบและตรวจสอบเพื่อต่ออายุใบอนุญาตประจำปีและการตรวจสอบตามวาระเท่านั้นข้อ ๒๒ ให้ผู้ประกอบกิจการควบคุมที่จะจัดให้มีการทดสอบและตรวจสอบแจ้งเป็นหนังสือให้ผู้รับแจ้งหรือผู้อนุญาตทราบล่วงหน้าก่อนที่จะจัดให้มีการทดสอบและตรวจสอบไม่น้อยกว่าสิบห้าวันทำการข้อ ๒๓ ในการทดสอบและตรวจสอบแต่ละครั้งผู้ทดสอบและตรวจสอบต้องจัดให้มีหัวหน้าวิศวกรทดสอบหรือวิศวกรทดสอบที่ได้รับมอบหมายเป็นลายลักษณ์อักษรจากหัวหน้าวิศวกรทดสอบปฏิบัติงานตลอดเวลาที่ดำเนินการทดสอบและตรวจสอบโดยอยู่ในการควบคุมของพนักงานเจ้าหน้าที่ข้อ ๒๔ เมื่อทำการทดสอบและตรวจสอบเสร็จ ให้ประทับผนึก หรือปิดเครื่องหมายแสดงการทดสอบและตรวจสอบไว้ที่สิ่งที่ได้ทำการทดสอบและตรวจสอบและเมื่อผู้ทดสอบและตรวจสอบได้จัดทำรายงานผลและรับรองผลการทดสอบและตรวจสอบแล้วให้ผู้ประกอบกิจการควบคุมส่งรายงานผลการทดสอบและตรวจสอบให้ผู้รับแจ้งหรือผู้อนุญาตภายในสิบห้าวันทำการนับแต่วันที่ทำการทดสอบและตรวจสอบเสร็จสิ้นบทเฉพาะกาล ข้อ ๒๕ ภายในระยะเวลาสองปีนับแต่วันที่กฎกระทรวงนี้มีผลใช้บังคับในกรณีที่ยังไม่มีผู้ทดสอบและตรวจสอบหรือมีแต่ไม่เพียงพอการทดสอบและตรวจสอบให้ดำเนินการโดยผู้ประกอบกิจการควบคุมโดยอยู่ในการควบคุมของพนักงานเจ้าหน้าที่ให้ไว้ณ วันที่ ๑๘ กุมภาพันธ์ พ.ศ. ๒๕๕๖พงษ์ศักดิ์รักตพงศ์ไพศาลรัฐมนตรีว่าการกระทรวงพลังงานหมายเหตุ:- เหตุผลในการประกาศใช้กฎกระทรวงฉบับนี้ คือ โดยที่มาตรา ๗ (๔) (๕) และ (๗)แห่งพระราชบัญญัติควบคุมน้ำมันเชื้อเพลิง พ.ศ. ๒๕๔๒บัญญัติให้ออกกฎกระทรวงกำหนดคุณสมบัติและการฝึกอบรมผู้ปฏิบัติงานเกี่ยวกับการควบคุมน้ำมันเชื้อเพลิงวิธีการปฏิบัติงานและการจัดให้มีและบำรุงรักษาอุปกรณ์หรือเครื่องมืออื่นใดเพื่อประโยชน์ในการดำเนินการเก็บรักษาการขนส่ง การใช้ การจำหน่ายการแบ่งบรรจุน้ำมันเชื้อเพลิงของสถานที่เก็บรักษาน้ำมันเชื้อเพลิงสถานีบริการน้ำมันเชื้อเพลิง และคลังน้ำมันเชื้อเพลิง รวมทั้งการควบคุมอื่นใด หรือกำหนดการอื่นใดอันจำเป็นซึ่งการทดสอบและตรวจสอบน้ำมันเป็นการดำเนินการเกี่ยวกับการควบคุมน้ำมันเชื้อเพลิงสมควรกำหนดคุณสมบัติของผู้ทดสอบและตรวจสอบน้ำมันและผู้ปฏิบัติงานเกี่ยวกับการทดสอบและตรวจสอบน้ำมันและหลักเกณฑ์ วิธีการ และเงื่อนไขในการทดสอบและตรวจสอบน้ำมันตลอดจนการจัดให้มีและการบำรุงรักษาเครื่องมือที่ใช้ในการทดสอบและตรวจสอบน้ำมัน จึงจำเป็นต้องออกกฎกระทรวงนี้ปริยานุช/ผู้จัดทำ๒๘ มีนาคม ๒๕๕๖ชาญ/ผู้ตรวจ๑๑ เมษายน ๒๕๕๖[๑] ราชกิจจานุเบกษาเล่ม ๑๓๐/ตอนที่ ๒๙ ก/หน้า ๖๖/๒๗ มีนาคม ๒๕๕๖